"ዝክረ አድዋ" የተሰኘው የኪነጥበብ ዝግጅት በብሔራዊ ቴአትር እንዳይቀርብ ተከለከለ ።
ዛሬ የካቲት 21 2016 ዓ.ም በኢትዮጵያ ብሔራዊ ቴአትር እንደሚካሄድ በማስታወቂያ ሲነገረ የቆየው "ዝክረ አድዋ ኢትዮጵያዊነት" የኪነጥበብ ዝግጅት ከባህልና ስፖርት ሚኒስትሩ በመጣ ትዕዛዝ ማቅረብ እንደማይችሉና እንደተከለከሉ የፕሮግራሙ አዘጋጆች አስታውቀዋል።
የመርሐግብሩ አዘጋጅ አብርሃም ግዛው ስለፕሮግራሙ መሰርዝ በማህበራዊ ትስስር ገፁ"በባህልና ስፖርት ሚኒስትሩ ቀጀላ መርዳሳ አድዋን ማክበር አትችሉም በሚል ቴአትር ቤቱንም እንዳንጠቀም ለሥራ አስኪያጅ በስልክ በማዘዙ ላለፉት አራት ወራት ዝግጅት ያደረግንበት ብዙ ወጪ ያወጣንበትና የደከምንበት ፕሮግራም ተሰርዞብናል"ብሏል።
"ለዝግጅት ከ6 ወራት በፊት በደብዳቤ አዳራሹን ይዘን ከወር በፊት ውልና ሙሉ ክፍያዎች ፈፅመን ዝግጅቶች ስናደርግበት ቆይተን። የመንግስት ሥራ የኃላፊዎችን ጠርተን ታዋቂው ግለሰቦች፣አርቲስቶች ፣የመገናኛ ብዙሃን ባለሙያዎች፣ የሥነጽሁፍና፣ የኪነጥበብ ቤተሰቦችና ወዳጆች ከ1,500 በላይ ታዳሚያን ጋብዘን የሞራል የገንዘብ ኪሳራ"ደርሶብናል ብሏል።
በተጨማሪም "የተለያዩ የመንግስት ኃላፊዎችን እንዲሁም ታዋቂ ግለሰቦችን ብንጠይም ሌላ ቦታ አክብሩ "የሚል መልስ እንደተሰጣቸው ኤቨንት አዲስ ድረገፅ ሰምቷል።
በዚህ ምክንያት ዝግጅቱ የቦታና ቀን ለውጥ አድርጎ የፊታችን እሁድ የካቲት 24 ቀን 2016ዓ.ም በኢንተርሌግዠሪ ሆቴል ከቀኑ 9:00 ሰዓት ጀምሮ እንደሚካሄድ ተነግሯል ።
Website: https://eventaddis.com/
Telegram: https://t.me/EventAddis1